મોરબીના જુના બસ સ્ટેન્ડ પાસે આવેલ વ્રજ ગેસ્ટહાઉસમાં મેનેજર તરીકે ફરજ બજાવતા સુરેશભાઈ અમરશીભાઈ ડુંગરાએ એ ડિવિઝન પોલીસ મથકે ફરિયાદ નોંધાવી હતી કે, મોરબીના સામાકાંઠે રહેતા મોહિત અને વિવેક તેમજ એક અજાણ્યો શખ્સ તેમના ગેસ્ટહાઉસમાં આવ્યા હતા અને પોતાની પત્રકાર તરીકે ઓળખ આપી આ ગેસ્ટહાઉસ ચેક કરવું છે તેમ કહ્યું હતું આથી મેનેજરે અમારા શેઠને આવવા દો તેમ કહેતા ત્રણેય આરોપીઓ એકદમ ઉશ્કેરાયને મેનેજરને ગાળો આપી છરી બતાવી લાફો માર્યો હતો અને તેમજ તેમના વાળ પકડી પછાડી દઈ માર માર્યો હતો.